Държавен вестник, бр. 66, 2023 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  66
(2) Прехвърлянето на дружествени дялове 
се извършва свободно, освен ако е уговорено 
друго в дружествения договор. Договорът за 
прехвърляне на дружествен дял се сключва 
в писмена форма с нотариална заверка на 
подписите, освен ако в дружествения договор 
е предвидена писмена форма.
(3) Ако не е уговорено друго в дружест­
вения договор, при смърт на съдружник в 
дружеството встъпват изявилите желание 
негови наследници. Наследниците заявяват 
искането си да встъпят в дружеството в срок 
три месеца от откриване на наследството. Ако 
наследниците не желаят да станат съдруж­
ници, дружеството им изплаща стойността 
на дружествения дял на наследодателя към 
момента на неговата смърт.
(4) Наследяването, прехвърлянето и зала­
гането на дружествените дялове трябва да 
бъде вписано в книгата на съдружниците, за 
да има действие спрямо дружеството.
(5) Дружеството може да придобива собст­
вени дружествени дялове при условия и ред, 
предвидени в дружествения договор. Общата 
номинална стойност на собствените дялове 
не може да надхвърля 50 на сто от общата 
стойност на дяловете. Дружеството е длъжно 
да прехвърли в тригодишен срок притежава­
ните собствени дялове, които надхвърлят този 
размер. В противен случай те се обезсилват.
(6) Дружеството не може да упражнява 
правата по собствените дялове до тяхното 
прехвърляне и те не се пресмятат при опре­
деляне на необходимия кворум и мнозинство 
за провеждане на общо събрание на съдруж­
ниците. Собствените дялове се описват в 
годишния финансов отчет.
Ограничения и особени права
Чл. 260и. (1) Дружественият договор може 
да предвиди забрана за разпореждане с дру­
жествени дялове за определен период от време.
(2) В дружествения договор може да се 
предвидят особени права и задължения на 
съдружниците, като право на един или повече 
от съдружниците на предпочтително изкупу­
ване на предлагани за продажба от съдружник 
или издадени от дружеството дялове, право 
на един или повече от съдружниците да про­
дадат всички или част от притежаваните от 
него дялове при същите условия, както тези, 
при които друг съдружник прехвърля свои 
дялове, и други права.
(3) В дружествения договор може да се 
предвидят условия, при които с решение на 
общото събрание може да се изиска от съ­
дружник да прехвърли своите дялове, както и 
да се уговори задължение до извършване на 
прехвърлянето съдружниците да не могат да 
упражняват правото си на глас в общото съ­
брание, ако дружествените дялове са записани 
при това условие. В случай че в срок до един 
месец от уведомяването му съдружникът не 
прехвърли дружествените дялове, дяловете му 
може да бъдат изкупени от дружеството при 
определени в дружествения договор условия, 
освен ако е предвидено друго в дружествения 
договор.
(4) В дружествения договор може да се 
предвиди, че в случай на промяна на контрола 
в юридическо лице – съдружник, последното 
трябва да уведоми дружеството. Ако дружест­
вените дялове са записани при това условие, 
общото събрание може да вземе решение 
съдружникът да не упражнява правото си на 
глас или да бъде изключен, като дружеството 
придобие дяловете му.
(5) Ограниченията и особените права по 
ал. 1 – 4 се приемат или отменят с решение 
на общото събрание, взето с мнозинство от 
две трети от гласовете.
(6) Прехвърляне на дружествени дялове 
в нарушение на уговорките в дружествения 
договор е непротивопоставимо на дружеството 
и третите лица, освен ако общото събрание 
на съдружниците реши друго.
(7) Дружеството може по решение на об­
щото събрание да издава права за придоби­
ване на дружествени дялове, включително да 
сключва договори за заем, които могат да се 
превърнат в дружествени дялове. Издаването и 
упражняването на правата за придобиване на 
дружествени дялове, включително за заемите, 
които могат да се превърнат в дружествени 
дялове, се извършват при условия и ред, уго­
ворени с дружествения договор.
Договори за предоставяне право на при­
добиване на дялове
Чл. 260и1. (1) Общото събрание може да 
учреди на наети от дружеството лица, неза­
висимо от вида на договора или на правоот­
ношението, право на придобиване на дялове, 
което се упражнява само чрез прехвърляне 
на собствени дялове на дружеството.
(2) Общото събрание може да овласти 
управителния съвет, съответно управителя, за 
не повече от три години да приема решения 
за предоставяне на право на придобиване на 
дялове по ал. 1.
(3) Условията и редът за придобиване и 
упражняване на правото по ал. 1 се опреде­
лят с решението на общото събрание или на 
управителния съвет, съответно на управителя, 
когато е овластен за това от общото събра­
ние. Прехвърлянето на всички или част от 
придобитите дялове може да бъде забранено 
за срок не по-дълъг от 5 години от датата на 
придобиването.
(4) В изпълнение на решението по ал. 1 
или 2 между дружеството и съответния слу­
жител се сключва договор в писмена форма 
за предоставяне на право на придобиване на 
дялове.
(5) Правото на придобиване на дялове е 
непрехвърлимо. Наследниците на лицето, в 
чиято полза е било учредено право по ал. 1, 
могат да го упражнят в срок до 6 месеца от